ΠΡΑΚΤΙΚΟ ΠΡΟΣΚΛΗΣΗΣ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ ΤΩΝ ΜΕΤΟΧΩΝ ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «ΔΙΚΤΥΟ ΕΠΑΓΓΕΛΜΑΤΙΩΝ ΜΑΖΙΚΩΝ ΑΓΟΡΩΝ ΑΝΩΝΥΜΗ ΕΤΑΙΡΕΙΑ» και με τον διακριτικό τίτλο «Δ.Ε.Μ.Α.   Α.Ε.»

«Δ.Ε.Μ.Α.   Α.Ε.»

ΑΡ.Μ.Α.Ε. 63996/24/Β/07/13
ΠΡΟΣΚΛΗΣΗ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ ΤΩΝ ΜΕΤΟΧΩΝ

Στην Κόρινθο σήμερα την 25η του μηνός Μαΐου 2016, ημέρα Τετάρτη και ώρα 10:00, στα γραφεία της Ανώνυμης Εταιρείας με την επωνυμία «ΔΙΚΤΥΟ ΕΠΑΓΓΕΛΜΑΤΙΩΝ ΜΑΖΙΚΩΝ ΑΓΟΡΩΝ ΑΝΩΝΥΜΗ ΕΤΑΙΡΕΙΑ» και τον διακριτικό τίτλο « Δ.Ε.Μ.Α.   Α.Ε.»  , συνήλθαν τα μέλη του Διοικητικού Συμβουλίου ύστερα από πρόσκληση του Προέδρου του Δ.Σ. αυτής Χρήστου Λ. Ντούσικου σε συνεδρίαση προς συζήτηση και λήψη αποφάσεων επί του κατωτέρω θέματος:
Παρέστησαν τα εξής  μέλη του Διοικητικού Συμβουλίου, ήτοι:
1} Χρήστος Ντούσικος του Λάμπρου

2} Δημήτριος Κυριακόπουλος του Κυριάκου

     3} Γεώργιος Δελής του Δημητρίου

4} Δημήτριος Παναγούλας του Γεωργίου

5} Τρύφωνας Παλυβός του Ηλία

6} Γιώργος Μυλωνόπουλος του Χρήστου 

Υπαρχούσης σύμφωνα με το Νόμο και το Καταστατικό της νομίμου απαρτίας το Δ.Σ.  αρχίζει την συζήτηση του μοναδικού θέματος της ημερησίας διάταξης.

ΘΕΜΑ:  Πρόσκληση ετήσιας Τακτικής Γενικής Συνέλευσης Μετόχων.

Επί του θέματος αυτού ο Πρόεδρος του Δ.Σ. Χρήστος Λ. Ντούσικος , πληροφορεί τα μέλη ότι σύμφωνα με το νόμο και το καταστατικό είμαστε υποχρεωμένοι να συγκαλέσουμε τους μετόχους της εταιρείας σε ετήσια Γενική Συνέλευση για να συζητήσουν και να λάβουν αποφάσεις σε διάφορα θέματα αρμοδιότητάς της , και προτείνει  να συγκληθεί η Γενική Συνέλευση των Μετόχων την 30η Ιουνίου 2016, ημέρα Πέμπτη και ώρα 10:00 στα γραφεία της εταιρείας στην Κόρινθο.

Θέματα Ημερήσιας Διάταξης

1. Υποβολή και έγκριση ισολογισμού της εταιρικής χρήσης 2015 μετά των επ’ αυτού εκθέσεων του Διοικητικού Συμβουλίου και των ελεγκτών.

2. Απαλλαγή των μελών του Διοικητικού Συμβουλίου και των ελεγκτών από κάθε ευθύνη αποζημίωσης για τα πεπραγμένα της χρήσης 2015.

3. Εκλογή δύο τακτικών και δύο αναπληρωματικών ελεγκτών για την χρήση 2016.
4. Εκλογή νέου Δ.Σ. της εταιρείας

5. Διάφορες ανακοινώσεις.

Την πρόταση αυτή του κ. Προέδρου μετά από διαλογική συζήτηση αποδέχονται όλα τα μέλη του Δ.Σ. και αποφασίζουν παμψηφεί περί αυτού.
Μη υπάρχοντος άλλου θέματος προς συζήτηση ο Πρόεδρος του Δ.Σ. κηρύσσει την λύση της συνεδρίασης και υπογράφεται το παρόν πρακτικό όπως ακολουθεί.

Ο Πρόεδρος                                                 Τα μέλη
                 Του Δ.Σ
Ακριβές αντίγραφο

Κόρινθος  αυθημερόν

Ο Πρόεδρος του Δ.Σ.

ΝΤΟΥΣΙΚΟΣ ΧΡΗΣΤΟΣ

